**საგადასახადო ადმინისტრაციების შიდა ევროპული ორგანიზაციის (IOTA)**

**აღმასრულებელი მდივნის, ბატონი Frantisek Imrecze-ის განცხადება**

ახალ კორონავირუსთან  (COVID-19) დაკავშირებით IOTA-ს აღმასრულებელმა მდივანმა ბატონმა Frantisek Imrecze-მა გააკეთა საჯარო განცხადება, სადაც მიმართა IOTA-ს წევრ ყველა საგადასახადო ადმინისტრაციას და COVID-19-ით გამოწვეული კრიზისის ერთობლივად დაძლევისაკენ მოუწოდა.

IOTA-მ შეიმუშავა რეზოლუცია, კრიზისების მართვისთვის, რაც ახლო მომავალში თითოეულ წევრი საგადასახადო ადმინისტრაციისათვის საჯარო გახდება. მანამდე კი, აღმასრულებელმა მდივანმა  განაცხადა, რომ ყველა სამუშაო შეხვედრა, რაც დაგეგმილი იყო 2020 წლისათვის,  გადაიხედება და საგადასახადო ადმინისტრაციების პრიორიტეტების გათვალისწინებითა განახლდება.

უახლოეს კვირებში IOTA-ს სამდივნო დაუკავშირდება წევრი ადმინისტრაციების საკონტაქტო პირებს, COVID-19-ით გამოწვეული  პრობლემური საკითხების გამოსავლენად. უფრო კონკრეტულად, Frantisek Imrecze-ი თავის მიმართვაში აცხადებს: „მსოფლიოში შექმნილი ვითარების მიუხედავად, ჩვენ ვაგრძელებთ მუშაობას დისტანციურად. აპრილისა და მაისის ღონისძიებების ნაწილი გადავიტანეთ  2020 წლის მეორე ნახევარში, ხოლო ნაწილი ჩატარდება ელექტრონულად. რაც შეეხება აღმასრულებელი საბჭოს შეხვედრას, რომელიც უნდა ჩატარებულიყო მაისში, ელექტრონულად ჩატარდება, ხოლო გენერალური ასამბლეის შეხვედრა, რომელიც 24-26 ივნისს არის დაგეგმილი, ამასთან დაკავშირებით დისკუსია გრძელდება და გადაწყვეტილება მოგვიანებით გახდება ცნობილი. ასევე მინდა განვაცხადო, რომ სულ მალე წევრ ადმინისტრაციებს გაეგზავნება კითხვარი, რის შევსებაც საშუალებას მოგვცემს, 2020 წლის მეორე ნახევარში დაგეგმილი ღონისძიებები გადავაწყოთ ადმინისტრაციების პრიორიტეტების მიხედვით”.

ამასთანავე, Frantisek-მა განაცხადა, რომ IOTA-მ  2019 წლის ბოლოს დაიწყო IOTA-ს სტრატეგიის და წესდების დოკუმენტების განახლება, რათა უფრო რელევანტური გადახდეს ორივე ეს დოკუმენტი. რაც ყველაზე მნიშვნელოვანია, არის ის, რომ ყველა წევრ საგადასახადო ადმინისტრაციას მიეცემა შესაძლებლობა კომენტარისა თუ შენიშვნის სახით შეიტანოს თავისი წვლილი დოკუმენტების სრულყოფაში.

და ბოლოს, Frantisek-მა მადლობა გადაუხადა თითოეულ წევრ საგადასახადო ადმინისტრაციას და მათ ხელმძღვანელობად ამ რთულ პერიოდში აქტუალური მუშაობისთვის და უსურვა წარმატება, გამძლეობა და დასძინა,  რომ ვირუსს და ვირუსით გამოწვეულ კრიზისს დავძლევთ ყველა ერთად, ერთობლივი ძალისხმევით.